बेनी(म्याग्दी) बैशाख २३ गते । म्याग्दीका एक व्यक्तिले वातावरण संरक्षणका लागि अभियान चलाउनुभएको छ । सार्वजनिक स्थलहरुमा चौतारी निर्माण र बरपिपल रोपेर अभियानको थालनी गर्नुभएको हो ।
बेनी नगरपालीका ४ खबराका चन्द्रबहादुर कार्कीले एक्लै सार्वजनिक स्थलमा चौतारी निर्माणका साथै सडक र पदमार्गको छेउछाउमा बरपिपल तथा फुलका बिरुवा रोप्ने अभियान चलाउनुभएको छ ।
५८ वर्षिय कार्कीले सार्वजनिक स्थलमा श्रमदान गरेर वरपिपल सहित एक हजार २५० बिरुवा र २३ वटा चौतारी निर्माण गर्नुभएको छ । धर्म र वातावरण संरक्षणका लागि विगत तीन वर्षदेखि सामाजिक काममा जुट्नुभएका कार्की म्याग्दीको अगुवा कृषकको रुपमा पनि चिनिनुहुन्छ ।
व्यवसायिक तरकारी खेतीसंगै बेनपा ६ मंगलाघाटमा फलफुल तथा तरकारी पसल सञ्चालन गर्नुभएका कार्कीले बिरुवा रोप्ने, चौतारी बनाउने र बिरुवाको स्याहार सुसारका लागि दैनिक कम्तीमा दुई घण्टा समय खर्चने गरेको बताउनुभयो ।
बेनीको खुल्लामञ्च र मंगलाघाट तर्फबाट खबरा जाने उकालो बाटोका साथै बरपिपल रोपीएको ठाउँमा चौतारी बनाउनुभएको छ । स्वास्थ्य र वातावरणका लागि उपयुक्त हुने, गर्मीमा सितलता प्रदान गर्ने तथा धार्मीक कार्यमा प्रयोग हने भएकाले बरपिपलका बिरुवा रोप्ने कार्यलाई प्राथमिकता दिएको कार्कीले बताउनुभयो ।
बेनी बजारदेखि मंगलाघाट जाने सडक, हाडेभिर, खबरा जाने बाटो र बेनीदेखि मल्लाज उक्लने पक्कि सिढी सहितको पदमार्ग, महारानीथानको छेउछाउमा बरपिपलका अतिरिक्त एक हजार वटा अम्बा, आँप, चिउरी, कल्कीफुल, धुपी, लालुपाते, गोदावरी जातका बिरुवा रोपेको कार्कीले बताउनुभयो ।
लामो खडेरी भएकाले बिरुवा बचाउन दैनिक रुपमा घर र म्याग्दी नदीबाट पानी बोकेर सिचाई गर्दै आउनुभएको छ । कार्कीले थप विरुवा रोप्ने, रोपेका बिरुवा संरक्षण, स्याहार सुसार गरेर हुर्काउने तथा बरपिपलको धार्मीक बिधी अनुसार बिवाह गराउने लक्ष्य रहेको उहाँले बताउनुभयो । कार्कीले वातावरण संरक्षणका लागि गर्नुभएको योगदान सहनीय भएको यहाँका स्थानीयवासीहरु बताउँछन् ।
दिपायल–सिलगढी नगरपालिकाका नगरप्रमुख मञ्जु मलासी सुदुरपश्चिम प्रदेशमा एक जना मात्र महिला नगरप्रमुख हुनुहुन्छ । तत्कालीन नेकपा एमालेको तर्फबाट निर्वाचित मेयर...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
टोकियो, जेठ २२ गते। एकजना जापानी नागरिकले ९६ वर्षमा बिए पास गरेर बिए पास गर्ने विश्वको सबैभन्दा बढी उमेरको व्यक्तिको नयाँ कीर्तिमान राख्नुभएको छ ।
९६ वर्षमा स्नातक गर्नुभएका उहाँलाई गिनीज वल्र्ड रेकर्डले हालैमात्र संसारको सबैभन्दा पाको उमेरमा स्नातक गर्ने व्यक्तिका रुपमा प्रमाणपत्र प्रदान गरेको शनिबारका जापानी सञ्चारमाध्यमले लेखेका छन् ।
जापानका ९६ वर्षीय नागरिक सिगेमी हिराताले क्योतो विश्वविद्यालयबाट सबैभन्दा पाको उमेरमा स्नातक पास गर्नुभएकोले उहाँलाई गिनीज वल्र्ड रेकर्डले प्रमाणपत्र दिएको हो ।
उहाँ सन् १९१९ मा हिरोसिमामा जन्मिनुभएको हो । उक्त विश्व रेकर्डपछि खुसी भएका उहाँका साथीहरुले उहाँलाई सोही कलेजमा स्वागत गरेका थिए ।
उहाँले योमियुरी समचारपत्रमा भन्नुभयो– मलाई बधाई ज्ञापन गर्न को साथी आए मैले चिनिन तर मलाई आज निकै नै खुसी लागेको छ ।
त्यस रेकर्डले आफूलाई निकै ठूलो उर्जा दिएको उहाँले सो पत्रिकालाई बताउनुभएको छ । उहाँले सो कोर्ष पूरा गर्न ११ वर्ष लागेको बताइएको छ ।
उहाँले आफू कम्तीमा पनि १०० बाँच्ने इच्छा भएको र त्यतिसमय सम्म बाँच्ने धारणा राख्नुभयो । आफूले केही न केही नाम राखौँ भनेर नै यो काम गरेको उहाँले बताउनुभयो ।
हुनत म सक्षम र सबल नै छु तरपनि यो उमेरमा क्याम्पसजादा भने एक हिसाबले हाँसोको पात्र हुने गरेको छ– उहाँले बताउनुभयो ।
सामान्यतया जापानी नागरिकहरु विश्वका अन्यको तुलनामा बुढेसकालमा पनि सक्रिय रुपमा काम गरिहरने हुन्छन् । रासस÷एएफपी
दिपायल–सिलगढी नगरपालिकाका नगरप्रमुख मञ्जु मलासी सुदुरपश्चिम प्रदेशमा एक जना मात्र महिला नगरप्रमुख हुनुहुन्छ । तत्कालीन नेकपा एमालेको तर्फबाट निर्वाचित मेयर...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी
काँकडभिट्टा (झापा), भदौ ९ गते । भारत पश्चिम बंगालको सिलगढीमा पक्राउ परेर भारतीय प्रहरीको हिरासतमा राखिएका नेपाली नागरिक उदय फागो १७ दिनपछि बिहिबार राति मुक्त हुनुभएको छ ।
इलाम जिल्लाको सूर्योदय नगरपालिका–१० फिक्कल घर भएका उहाँलाई गत साउन २३ गते दिउँसो भारतको सिलगढी नगरस्थित फेमिली क्लिनिकमा आमाको उपचार गराउन गएका बेला भारतीय प्रहरीले पक्राउ गरी दार्जिलिङको गोर्खाल्याण्ड आन्दोलनमा सघाएको आरोप लगाएको थियो ।
सिलगढीस्थित भारतीय अदालतबाट उहाँ तारेखमा रिहा भएर आज राति ९ बजे काँकडभिट्टा आइपुग्नुभएको हो । रिहा भएर स्वदेश आइपुग्नुभएका फागोले भारतीय हिरासतमा रहँदा मानसिक यातना व्यहोर्नु परेको र आफू बाँचेर आएको प्रतिक्रिया दिनुभयो ।
आफूले कुनै गैरकानूनी काम नगरेको उल्लेख गर्दै उहाँले भारत सरकारले अनाहकमा आतंकवादीको जस्तो व्यवहार गरेकोमा दुःख व्यक्त गर्नुभयो ।
राष्ट्रिय मानवअधिकार परिषद्का अध्यक्ष तुलसी थापाले मानवाधिकारवादी, नेपाली पत्रकार र परिवारजनको पहलमा उहाँको रिहाइ भएको बताउनुभयो । रासस
दिपायल–सिलगढी नगरपालिकाका नगरप्रमुख मञ्जु मलासी सुदुरपश्चिम प्रदेशमा एक जना मात्र महिला नगरप्रमुख हुनुहुन्छ । तत्कालीन नेकपा एमालेको तर्फबाट निर्वाचित मेयर...
दक्षिण एसियाको रुपान्तरणका लागि निराशालाई आशामा र नकारात्मकताबाट सकारात्मकतातर्फ लागौँ– प्रधानमन्त्री मोदी